Автогуми Nokian Rotiiva AT XL 215/65 R16 102T, предлагани онлайн. Открий най-добрата цена!\nТук сте: Начало > Автомобили, мотоциклети > Автомобилни гуми > Летни гуми > Летни гуми Nokian > Nokian Rotiiva AT XL 215/65 R16 102T\nNokian Rotiiva AT XL 215/65 R16 102T Автомобилни гуми\n202,10 лв Още\nОферти за Nokian Rotiiva AT XL 215/65 R16 102T\nNokian Rotiiva AT ( 215/65 R16 102T XL )\nОписание, детайли - Nokian Rotiiva AT XL 215/65 R16 102T\nТегловен индекс 102\nАгресивна шарка на протектора гарантира изключителна работа Здрава структура, нарязани устойчиви на повърхността на протектора. Новият Nokian Rotiiva AT (All Terrain) се търкулва ефективно и извън пътя. Тази здрава, специална гума, гарантира оптимална производителност, без да се прави компромис с безопасността или комфорт при шофиране. Той допълва разнообразна гама SUV и 4x4 от гуми Nokian. Rotiiva е отличен върху асфалт или чакъл, но също се движи с лекота по-леки оф-роуд условия. Здрава...\nNokian Rotiiva AT XL 215/65 R16 102T пълно описание »\nЦенова графика - Nokian Rotiiva AT XL 215/65 R16 102T\nОще стоки марка Nokian: Nokian Автомобилни гуми\nот 196,34 лв Michelin Latitude TOUR HP 215/65 R16 102H (0 мнения) от 198,73 лв Michelin Latitude TOUR HP GRNX XL 215/65 R16 102H (0 мнения) 199,80 лв Pirelli Scorpion Verde EcoImpact XL 215/65 R16 102H (0 мнения) от 198,73 лв Michelin Latitude Cross XL 215/65 R16 102H (0 мнения)\nНай-добрите оферти за Nokian Rotiiva AT XL 215/65 R16 102T в магазини от други държави:\nNokian Rotiiva AT XL 215/65 R16 102T\nАгресивна шарка на протектора гарантира изключителна работа Здрава структура, нарязани устойчиви на повърхността на протектора. Новият Nokian Rotiiva AT (All Terrain) се търкулва ефективно и извън пътя. Тази здрава, специална гума, гарантира оптимална производителност, без да се прави компромис с безопасността или комфорт при шофиране. Той допълва разнообразна гама SUV и 4x4 от гуми Nokian. Rotiiva е отличен върху асфалт или чакъл, но също се движи с лекота по-леки оф-роуд условия. Здрава структура и вталени, устойчиви на крайната смес на протектора на гумата, отлична устойчивост, когато се използва с по-тежки автомобили. Добавя по-голяма стабилност от 3D ламели, които активно се свързват блокчета на протектора заедно при контакт с пътя. Силно SIPED модел блок участъци се подкрепят взаимно. Патентована Индикатор Nokian Tyres "Движеща сила за безопасност на повърхността на протектора подобрява безопасност и комфорт при шофиране. Продажбите на дребно на този здрав и гъвкав нов продукт е започнат през пролетта на 2012 г. основните пазари на гуми Nokian. Продукт известен още и като Rotiiva AT XL 215 65 R 16 102 T, RotiivaATXL21565R16102T, Rotiiva A T XL 215/65 R16 102 T\nPazaruvaj в други държави: Nokian Gumiabroncs Anvelope Nokian


За 50 години Младежкият дом във Велико Търново се наложи като национална школа за млади творци | Янтра ДНЕС live\nЗа 50 години Младежкият дом във Велико Търново се наложи като национална школа за млади творци\nВокална група “Пеещи камбанки”.\n“Трубадури” с Кирил Маричков\n50 години от основаването на Младежкия дом във Велико Търново се навършват тази година. Това е първата такава институция в страната, въпреки че първенството се оспорва с дома във Враца, разказва директорът Румен Петров. Идеята за място, на което да се срещат и творят млади хора, се заражда още в края на 50-те години, когато се изгражда новият център в старата столица. Тогава градът достига едва до сегашния пазар, а сградите на театъра и Общината все още не са построени. Първият документ, доказващ такива намерения, е Заповед от 28 декември 1961 г., с която се одобрява сливането на 4 парцела в един и “отреждането му за Младежки дом”. Изграждането на обекта е заложено за периода 1965-1968 г., като е отпуснат бюджет от 220 хил. лв. Впоследствие той е увеличен на 263 хил. лв., вероятно заради изграждането на хотел “Орбита” на последния етаж на сградата.\nОркестър “Орбита”, “Трубадурите”,\n“Лимба квартет” и Клубът на знаещите\nса част от историята на институцията\nОще в първата година от своето съществуване Младежкият дом става център на активна художественотворческа дейност в града. През 1970 г. в Дома функционират Студентски танцов състав, Литературен кръжок “Веселин Ханчев”, Политически театър, ръководен от първия директор Иван Узунов, театрален и сатиричен състав и Ателие на младия художник. Най-известна от всички формации става ВИС “Орбита”. Той е създаден през 1970 г., а първите участници са предимно студенти. В дългогодишното му съществуване в него участват над 20 изпълнители. В началото групата се ръководи от големия български музикант Данчо Капитанов, изсвирил емблематичното соло на тромпет в песента “Адаптация”, изпълнена от Васил Найденов. Съставът редовно гастролира по европейските сцени, а успехът е негов постоянен спътник. Оркестърът е с изключително богат репертоар и е лауреат на редица национални и международни награди.\nВ годините до 1990-а, Младежкият дом е методически център на 4 младежки дома и 93 младежки клуба на територията на тогавашния окръг В. Търново. В тази голяма мрежа от клубове 9 са на територията на общинските центрове, 10 са в заводите и предприятията, 2 са във ВТУ и ВФСИ, а останалите 72 – в селата. През този период цялата културна програма на различните младежки прояви и празничните събития в предприятията се обезпечава или подпомага от Младежкия дом. На територията на окръга организацията се конкурира успешно дори с националната Дирекция “Музика”. При първото извънстолично издание на предаването “Музикална стълбица”, организирано в партньорство с БНР и БНТ, в Двореца на културата и спорта “В. Левски” се включват много повече естрадни изпълнители и актьори от което и да е предходно издание.\nШироко застъпена в Младежкия дом е и театралната дейност. Няколко състава са с голяма популярност, а проектът Младежка сцена, организиран в партньорство с МДТ “К. Кисимов”, се радва на завиден успех.\nКъм Младежкия дом е сформиран също диксиленд “Велико Търново”, както и пет рокгрупи. Една от тях е “Трубадури”, която работи и концертира дори с легендарните музиканти от “Щурците”. Групата “Лимба квартет” пък има участия заедно с Милена Славова, “Конкурент”, Дони и Момчил, “Медикус” и др.\nДо 1990 г. Младежкият дом ръководи методически и клуба на МХТИ с многото му направления – театър, музика, литература, кино и фотография, изобразително изкуство и журналистика.\nПрез октомври 1986 г. в дома е основан един от първите в България Клубове на знаещите “Какво, къде, кога?”. Той бе създаден на база на популярното руско телевизионно предаване, добило известност и извън пределите на СССР, разказа Пламен Колев, който е сред създателите на клуба. За тригодишното си съществуване и многобройните участия на национални и международни надпревари, великотърновските състезатели не са претърпели нито едно поражение, като успяват да се наложат дори над непобеждавани до тогава отбори. Гостуването на чуждестранните клубове на знаещите за състезания в Младежкия дом се превръща в атракция за Велико Търново. Сред членовете на клуба са Николай Викторов, превърнал се в емблема на тв предаването “Минута е много”, Камен Симеонов, Иван Спирдонов, Надка Яламова, Ценка Симеонова и др.\nСлед политическите промени, настъпили в края на 1989 г., редица културни институти са закрити, а много утвърдени творчески формации са заплашени от преустановяване на своето съществуване. Сред прекратилите дейност е и Профсъюзният дом на културата. След ползотворни разговори с ръководителите на една от най-старите детски музикални школи в страната (създадена през 1952 г.) и фолклорния ансамбъл “Победа”, Младежкият дом успява да ги приюти и опази с цялото им имущество.\nЕдна от най-старите музикални формации в Младежкия дом е Детската вокална група “Пеещи камбанки”, а неин основател е Владимир Габров. Тази година тя навърши 40 години, а през школата са преминали стотици деца. Камбанките са записали над 150 песни за Българското национално радио. По техни изпълнения детските градини в страната изучават музика. Имат издадени няколко диска. Участници са в множество конкурси и турнета.\nНа широка популярност се радват и танцовите формации от различните класически и съвременни жанрове. Те участват на редица национални конкурси и фестивали, включително световни първенства. Носители са на множество награди. Театралната школа също има богата история. Нейният репертоар включва десетки заглавия, а изиграните спектакли носят много отличия.\nСлед 2000 г. с много добри темпове се развиват школите по изобразително изкуство и керамика, а техен ръководител е художничката Гергана Пенова. Тяхно дело са някои от интересните арт проекти в екстериорна среда на старата столица, като “Кораби” в парк “Марно поле”, “Риби” на Стамболовия мост и др.\nТалантливите възпитаници на Дома\nднес правят кариера по целия свят\nРаботата на Младежкия дом е наситена с много концерти, конкурси, фестивали, пленери и изложби, като за една година те достигат до около 250. В различните форми на обучение участват близо 600 деца и младежи от 10 националности. Около 3 хил. са приобщените от Международния информационно-културен център по различни програми.\nМладежкият дом реализира множество успешни проекти. Осъществени са 5 издания на Международния екологичен фестивал с участници от над 50 държави. Международният конкурс за инструменталисти през 2014 г. събира млади изпълнители на класическа музика. Направени са две издания на Балкански детски форум. Домът е съорганизатор на Младежки конкурс за литературно творчество “Пролет в Търновград” през 2015 г. и на Международния музикален фестивал “Орфей”. Работи се по програми за деца в риск, деца, склонни към наркотици, алкохол и такива, попаднали в тежко неравностойно положение, както и по Националната програма за младежта.\nЧаст от структурата на Младежкия дом е поделението в Килифарево. То предлага разнообразна програма, формирана според желанията на младите хора в града. Там е създаден музей за стара техника “Времена”, който значително превъзхожда голяма част от експозициите в страната.\nЗа 50-те години на своето съществуване Младежкият дом във В. Търново е подготвил цяла плеяда качествени творци. Голяма част от талантливите възпитаници днес работят по целия свят. Сред изявените световноизвестни музиканти са флейтистката София Абубакар, която преподава на ученици в Турция, свири във филхармонията и изнася самостоятелни концерти, и Даниела Чалъкова, която е ръководител на хорове в Германия и инструменталист в камерен състав. Кристина Иванова е във Франция и вероятно скоро ще попълни състава на тамошния симфоничен оркестър. Гергана Вълкова е преподавател в Англия. Цигуларката Красимира Ракевска (Стоянова) живее и работи във Виена, а Милен Максимов е част от Софийската филхармония. Кирил Цаневски има собствено музикално училище в Германия и свири на цигулка в местен симфоничен оркестър. Дарин Върбанов също има своя музикална школа в далечен Сингапур и е диригент на няколко камерни състава.\nМалцина знаят, че популярните български поп изпълнителки Мария Илиева и Маги Джанаварова също са започнали своя творчески път от Младежкия дом в старата столица. Десислава Илиева пее в операта в Залцбург, а Евгения Брайнова радва зрителите на операта в Болоня. Ивелина Иванова се изявява на сцената на МДТ “К. Кисимов”, а Вася Мандикова е преподавател във ВТУ “Св. св. Кирил и Методий”. Стела Тодорова и Анда Николова завършват в САЩ и са преподаватели по пиано там, Катя Тугубицка в Испания, а Теодора Попова в Германия. Росица Даскалова завършва консерватория в Пловдив и концертира и преподава орган в Антверпен, Белгия. Радка Фердинандова избира да обучава ученици в Италия. Марияна Станчева е педагог в софийска музикална школа, а Кремена Павлова и Десислава Братоева – в СУ “Ем. Станев” – В. Търново.\nОт възпитаниците на школата по изобразителни изкуства и керамика има няколко архитекти с реализация в чужбина. Марио Радев завършва компютърна анимация в Лондон, а Невена Йовчева изучава керамика в университета в Гренада. Милена Димова е известен български иконописец, а Борислав Петров завършва стенопис.\nВ момента в Младежкия дом все още работят преподаватели с богат опит. Жана Шимидова преподава вече около 30 години в Детската музикална школа. Владимир Габров е основател и ръководител на Детска вокална група “Пеещи камбанки” вече 40 години. Стефка Петрова е дългогодишен ръководител на детски и младежки театрални формации.\nсн. Б. БОНЕВ и личен архив\nАтанас Петров и читалище “Надежда” получиха наградата “Златен век”


Сигнал за бомба в посолството на Беларус в София - Последни Новини от DNES.BG\nСигнал за бомба в посолството на Беларус в София\nУлицата на сградата е отцепена от полиция\nОбновена: 1 окт 2021 15:01 | 1 окт 2021 14:30, Красимир Ангелов\nСигнал за бомба е подаден в посолството на Беларус в София този следобед. Новината бе потвърдена пред Dnes.bg от пресцентъра на МВР.\nВ момента улицата на посолството в квартал "Редута" "Никола Караджов" е отцепена от полиция.\nИзвършват се всички действия по процедура, уточниха от МВР.\nОще по темата: Беларуссигнал за бомбаквартал Редута\nдо : 4 преди 3 седмици\nИ на мен ми заприлича на нещо подобно, но за съжаление цяла София е заприличала на фавела!\nТова от снимката прилича на южноамериканска фавела. Там ли е посолството?\nЕврейски номера ни върти някой от еврейското посолство!! Само те чакат с нетърпение да падне Лукашенко и да плячкосат цялата страна!\nКакто е затворено, по-добре да не го отварят повече.\nна леля стринка й казала че в посолството има и огнище на ковид, така че да се затваря


Легенда на Германия: Отказът от Сане поставя Льов под напрежение - Футбол свят - Мондиал 2018 - Gong.bg\nЛегендарният бивш национал на Германия от близкото минало Михаел Балак счита, че националният селекционер Йоаким Льов ще бъде следен под лупа от медиите в страната, след като реши да остави звездата на Манчестър Сити Лерой Сане извън състава си за Мондиал 2018.\nОкончателният състав на Германия вижте ТУК!\n22-годишният нападател направи страхотен сезон с „гражданите” и беше считан за един за недосегаем що се отнася до плановете на Германия за Световното първенство. В крайна сметка обаче бързоногият играч ще гледа турнира по телевизията, докато ветеранът Марио Гомес получи доверието на Льов.\n„Льов сам се постави под огромно напрежение с решението си относно Сане”, сподели Балак в „Туитър”. „Говорим си за Сане, най-добрият млад играч във Висшата лига на Англия. Той ще трябва да си остане у дома.”\nСъотборник "плюе", че Сане няма да е на Мондиала\nБившият футболист на Шалке 04 има 12 мача за „маншафта”, като все още не е отбелязал дебютен гол за мъжкия тим на родината си. През сезон 2017/2018 Сане спомогна за спечелването на дубъл – титлата от Висшата лига и Купата на Лигата – с 10 гола и 15 асистенции.\nМондиал 2018 Мондиал 2018 Германия Манчестър Сити Мондиал 2018 Група F Лерой Сане


Язвите - сбогом мляко. Здравей топла храна - Lamqta.com - Lamqta.com\nЯпонското градинско изкуство е...\nЗа лечение на язви се споменава в І век след Христа, когато Аврелиус Целзус предупреждава: „Ако стомахът е покрит с язви, трябва да използвате лека и лепкава храна. Всичко, което е парливо и кисело, трябва да се избягва.” В VІІ век д-р Мадхавкар в Западен Бенгал заклеймява пържената и гореща храна, алкохола и дразнещите и кисели храни при болни от пептична язва. През нашия век, в продължение на 70 години (от 1911 до 1980 г), доминираща за лечението на язва е била млечната диета „Сипи”, наречена на своя откривател американец лекар Бертрам Уелтън Сипи (1860 – 1924 г). Според нея пациентите са пили сметана и прясно мляко на равни интервали през деня за 6 седмици. Съвременната наука обаче обърна това схващане с главата\nЯзвите - сбогом мляко. Здравей топла храна - 1.1 out of 5 based on 52 votes


Начало Блог Как Да се Справим с Често Срещаните Проблеми с Кожата след 30?\nВъзрастта оказва своето влияние върху състоянието на човешката дерма. През пубертета страдаме от спорадични изблици на акне ои тя започва постепенно да се изчиства с настъпването на 20-те. Но след издухването на 30-тата свещичка върху тортата за рождения ни ден, процесите в тялото се забавят. С тях и синтезът на всички важни вещества в организма.\nНо как да тълкуваме това? Започваме ли постепенно да губим от своето здраве и натурална красота, когато остаряваме? Колкото и да е неприятен, отговорът на този въпрос е ‘Да!’. Цялата козметична индустрия разчита на присъщата на всеки суетност, за да постига възвръщаемост на инвестициите и печалба. Защо?\nЧовешката кожа, особено по лицето, където е най-фина, има нужда от постоянно подхранване с полезни за нейното добро състояние съставки. Мъжката дерма е с по-голяма плътност от тази на нежния пол, затова и типовете продукти се различават по състав. А имат и варираща консистенция.\nНякои хора се раждат или придобиват хронични дерматологични проблеми. Те най-често са на нервна основа и предизвикани от стрес. Типичен пример за проявление на проблемна кожа са вирусите на херпес симплекс – 1 и псориазисът. Препоръчително е да се използват продукти с високо съдържание на чисти растителни и билкови екстракти. Пример за такъв е кремът с лека и нежна био-формула за чувствителна дерма Биоретин.\nКоя Кожа Се Счита за Проблемна?\nЕто и няколко бързи и лесни съвета за справянето с чувствителната и възпалена кожа:\nКакви Са Функциите на Дермата?\nКои Храни Да Избягваме на Всяка Цена, За Да Благоприятстваме Дермалното Здраве?\nКак Да Се Храним Правилно за Освежена, Сияйна и Правилно Овлажнена Дерма?\n*Какво Е Антропософия?\nЩитовидната Жлеза и Хормоните – Враг и Приятел №1 на Дермата!\n5 Бързи Съвета за Повлияване на Кожа, Склонна към Раздразнения:\nКожата – Огледало на Нашата Душа и Тяло!\nДермата е отбранителната кула на тялото. Нейният най-горен слой – епидермисът – действа като органичен филтър срещу вредното влияние на различни фактори от околната среда. Такива могат да бъдат радиационното излъчване на UV (ултравиолетовите) лъчи на слънцето, фините прахови частици, различните вируси, бактерии и микроогранизми.\nЕпидермалният слой се състои предимно от натрупани мъртви клетки. Под него е разположена самата дерма. Тя е своеобразна мрежа от колагенови и елстинови влакна. Има предпазна, подхранваща и оксидираща функция. Подкожието е третата най-долна част на кожата. То защитава от механични удари.\nВсичко, което консумираме директно или индиректно, дава отражение върху нашата кожа. Може да не сте обръщали внимание, но консумацията на прекомерно количество млечни продукти води до омазняване. Алкохолът и никотинът пък – до засушаване. Извършвайте редовен детокс в домашни условия, за да премахнете вредните елементи от организма.\nЗа проблемна кожа се счита всяка една, която страда от хронични възпаления, прекомерно омазняване или засушаване. Особено в зряла възраст. Това обикновено се отдава на хормонални нарушения, водещи до смущения в производството на себум. Мастните клетки се свързват с бактериите вътре в тялото, тъй като порите са задръстени и не им позволяват да излязат на повърхността.\nСтарайте се да минимализирате наситените с рафинирани захари храни. Същото важи и за подбора на алкохол.\nНебалансираната диета, както и редуването на периоди на гладуване и преяждане, също могат да се отразят негативно на дермата. Те водят до сериозен хормонален дисбаланс и проблеми с обиколката на талията.\nПазарувайте сезонни плодове и зеленчуци от магазина. С цел оптимизиране на времето и намаляването на шансовете за покупка на ‘изкушения’ – правете го 1-2 пъти седмично под строг списък.\nОсновните функции на човешката кожа могат да се групират по следния начин:\nСензорна: Спомага за достоверното възприемане на допир, натиск, промени в температурата, вибрации и удари.\nТерморегулаторна: Ключова роля в поддържането на нормална средна телесна температура.\nСинтезът на Витамин D в Тялото: Това се случва чрез поглъщането на определено количество UV-радиация от дермата. Витаминът спомага за образуването на калций, без който не можем да имаме здрава коса, кожа и кости.\nОтговаря за Количеството Меланин в Организма: Определя тоналността на цвета на кожата, както и адсорбацията на вредната радиация в околната среда.\nЗащитна: Главно срещу механизми травми.\nБариерна: Предпазва ни от навлизането на опасни бактерии, гъби, вируси и вещества.\nИмунна: Важен компонент във функционирането на нашата имунна система.\nГрадивен принцип на здравословното хранене е изключването на богатите на мазнини изделия. Не говорим за наситените с полезните Омега-3 и -6 мастни киселини, без които нашето тяло и мозък не функционират правилно. Те са много важни и за добрите pH-нива и степента на еластичност на кожата. Експертите-дерматолози препоръчват и ограничаването на високомаслените млечни продукти. Но не и цялостното им изключване от седмичното меню, тъй като могат да бъдат есенциални за здравината на косата.\nПопулярният антропософски* дерматолог д-р Бригите Рьослер препоръчва похапването на поне 2 (два) плода и 3 (три) различни зеленчука на ден. Так ще стимулиране метаболизма и отделителната функция на тялото си. А когато те са забързани, синтезът и производството на важни хормони в тялото също се нормализират. Богатите на горчиви вещества (цикорията) са повече от полезни за пречистването на най-горния епидермален слой.\nТова медико-философско движение е създадено от австрийския учен Рудолф Щайнер (1861-1925). Основният принцип на методиката на повлияване на здравословни, душевни, психологически и емоционални условия е, че болестите често възникват от стрес и негативни емоции. Процедурите винаги започват с конвенционално поставяне на диагноза, а впоследствие се изследват и психо-социалните фактори в живота на индивида. Постулатите и препоръчват живот в хармония с природата, околната среда и другите хора с цел по-добро здраве.\nИмайте предвид, че хипофизната жлеза при средностатистическия индивид работи най-активно вечер. Затова е и от изключителна важност да се наслаждаваме на достатъчно количество здравословен сън. Емоционалният дисбаланс често води до преяждане със сладки изделия, които карат мозъка ни да отделя допамин – хормонът на щастието. Тази тактика за справяне с депресията е само краткотраен вариант. Ако я поддържате в дългосрочен план, не само ще задълбочите проблема, но и рискувате да натрупате излишни килограми.\nА с тях идва и хормоналният дисбаланс. Грижете се за работата на своята щитовидна жлеза, за да може тя да произвежда хормони по нормален и правилен начин. Хранете се природосъобразно, детоксикирайте тялото и се движете повече. Иначе ще се превърне в най-големият ви враг!\nНамерете добър начин за отпускане на напрежението и минимизирайте стреса.\nРадвайте се на спокоен и дълбок сън.\nХранете се балансирано и извършвайте пълно пречистване на черния дроб с горчиви вещества.\nДайте нужното внимание и нежна грижа на своята дерма, почиствайки и подхранвайки я с натурални изделия.\nКожата е огледало на нашето емоционално и физическо състоние. Запомнете – тя е щит, който поема всички удари на свободните радикали, фините прахови частици и UV-лъчите на слънцето около нас. Подарете и здраве, за да се радвате на красота. Прилагайте натурални изделия, които я подхранват и хидратират по естествен начин. Това важи с пълна сила за хора, които имат хронични проблеми с псориазис. Не забравяйте да обърнете внимание и на кожата по устните, тъй като и тя е склонна към проблеми – напуквания, образуване на херпеси, лющене. Потребтелите споделят позитивни мнения за WondaLips, филър за обемни и красиви устни.


Излязоха още разкрития от разследването за работата на българите в Германия - BG VOICE\nИзлязоха още разкрития от разследването за работата на българите в Германия\nСлед големия скандал пред камерите застава собственикът на кланицата милиардерът Клемент Тьонис и обещава промяна.\nРазследващата журналистика, разкрила груби злоупотребите с български работници в кланица в Германия, разказа подробности пред Нова телевизия. Материалът беше излъчен по телевизия “САТ 1” и предизвика огромен скандал.\nПред екипа на телевизията Яна Бернхард разказа, че българите работят при нечовешки условия на труд и вършат работа, която нито един германец не би поискал да прави.\nВсичко започва през 2020 година. Германия е разтресена от голям скандал. В кланицата на “Клемент Тьонис” избухва най-големият взрив на коронавирус в цяла Европа. Заразени са над 2000 души. А почти 7000 от служителите на концерна са под карантина.\n“Стана ясно, че в завода работят българи и румънци, които са принудени да изкарват хляба си при нечовешки условия. Всъщност огнището на COVID беше пряко свързано с факта, че хората живеят при ужасни условия – натъпкани в малко жилищно пространство. Има случаи на осем до десет души и повече, наблъскани в един апартамент”, разказа Яна Бернхард.\n“Нямаше никакво разстояние между хората в столовата, нямаше къде да седнеш. Беше ми мъчно за тях, защото толкова време са стояли прави на поточната линия и после няма дори къде да си починат”, казва още свидетелка.\n“Започна разследване срещу компанията “Тьонис” и нейното ръководството. Беше заведено дело за телесна повреда по непредпазливост и нарушаване на законите за защита от инфекции. Нечовешките условия на труд и живот предизвикаха голяма вълна от възмущение, въпреки че за тях се знае от години. Намеси се и политиката. Бяха направени законови промени, за да се подсигурят договорите на работещите”, разказа Яна Бернхард.\n“Разбира се, цяла Германия се довери на тези думи и се надяваше, че Клеменс Тьонис ще удържи на думата си. Ние като журналисти трябваше да проверим това”, обясни Яна Бернхард.\n“Година след обещанията нищо не се беше променило или поне не достатъчно. Разговаряхме с безброй хора. Посетихме апартаментите им и срещнахме голяма вълна от страх. Много български и румънски работници, не посмяха да говорят с нас. Беше ни мъчно за тези хора. Това ни даде допълнителна мотивация. Показахме, че нищо не се е променило по отношение на условията на работа и живот. Забранено е ходенето до тоалетна, забранено е да се яде и пие в халета на фабриката. Това е разрешено само по време на почивките, а те са твърде кратки. Срещнахме хора, които бяха отслабнали с над 20 килограма за много кратко време, защото просто нямаха възможност да ядат. И всичко това е записано в трудовия договор. Законно е, но е нечовешко”, разказа Бернхард.\n“Оборотите, на които трябваше да работим, бяха нечовешки. До мен е припадала колежка”, допълва журналистката.\n“И, разбира се, това не са единствените оплаквания. Заснехме една от работничките в кланицата, която накрая дори не си получи заплатата. Не повярвахме, че тя е изолиран случай, защото много други работници също са ни разказвали, че заплатите не винаги се изплащат”, разказа журналистката.\nЗа да разследват случая вкарват в кланицата на Тьонис журналист под прикритие. Тя е българка. На 38. Наричат я Милена. В името на сигурността ѝ, пазят в тайна истинската ѝ самоличност.\n“Тя е журналист с две висши образования. И е събирателен образ на много източноевропейски работници, които са минали по този път. Въпреки двете си дипломи, тук тя беше работила във фабрика и верига за бързо хранене, защото това все още е по-добрата алтернатива от това да бъдеш безработен в родната си страна макар и с диплома. Самата аз толкова често съм си задавала въпроса: “Защо работниците изобщо търпят всичко това, а отговорът винаги е един и същи. Те си казват: “Нямам никакви перспективи в моята страна” – точно това ни отговори и Милена”, разказва разследващата журналистка.\n“Тя искаше да каже истината на обществото, защото животът в Германия все още е толкова възхваляван в медиите у вас. “О, елате в Германия, спечелете добри пари там”. Но истината е, че хората там, поне ако говорим за месната индустрия, наистина са експлоатирани”, разказва разследващата журналистка.\n“В някои случаи те им искат два до три пъти повече, в по-сериозните случаи дори четири пъти повече, отколкото предполага обичайният индекс за наем в града. Това е престъпление в Германия”, обясни Яна Бернхард.\n“Системно се злоупотребява с невежеството и езиковите бариери на тези хора, за да може компанията на печели на техен гръб”.\n“Знаем за случаи на хора, които са били с отрязани пръсти. Това много често се случва в месокомбинатите тук. Те трябва да знаят, че имат право на обезщетение, дори и на пенсия”, обясни журналистката.\n“Един служител се обеси. Става дума за хора втора ръка”, обяснява медицинска сестра.\n“Тя каза, че това са хора за изхвърляне. Тези хора просто се заменят, когато вече не функционират. Това установихме и с моя екип. Срещнахме много млади работници, които само след изпитателния си срок се чувстваха толкова разбити, но в същото време и адски безсилни. Те ни разказаха, че ако не работят според темпото и не следват поточна линия така, както се изисква от правилата, тогава те ще бъдат подменени много бързо. Многократно получавали заплахи, че ако не спазват правилата, ще трябва да се върнат в страната си. Това много ги плаши”, разказва журналистката.\n“Отидохме в един от бедните райони и видяхме условията, при които живеят част от работниците. И трябва да ви кажа напълно честно, че апартаментите, в които някои от тях са наблъскани тук, в Германия, не изглеждат много по-различно. Начинът, по който се отнасят с хората, е безобразен. И най-тъжното е, че хората смятат, че това е в реда на нещата. Това обаче въобще не е нормално защото тук, в Германия, имаме много строги закони. И работниците имат право да изискват, но те не знаят какви права имат тук и кой би могъл да им помогне. Освен това се оказва огромен натиск върху хората, да не си търсят правата си. Плашат ги с уволнение и затова не смеят да си отворят устата. В повечето случаи те изобщо нямат контакт с външния свят, не общуват с германци, което според нас е срамно. Основата цел на нашия филм беше преди всичко да отнемем страха на тези хора. Щом са решили да изоставят семействата си в Източна Европа и да дойдат да работят в Германия, тогава те трябва да бъдат подобаващо компенсирани и заплатени за тази работа”, смята Яна Бернхард.\n“Нашето разследване не остана незабелязано. Получихме писмо от адвокатите на Тьонис малко преди излъчването. Заплашваха ни. Написаха, че нашето разследване може да има правни последици, ако не го спрем. Това беше заплаха, която взехме под внимание, но въпреки това продължихме. Съобщихме кога ще бъде излъчен материалът в последния момент, защото се опасявахме, че някой може да получи разпореждане да го спре. Това се случва често с подобни материали. Искахме да го предотвратим. Обявиха филма в програмата в последния момент”, обясни журналистката.\n“С този филм успяхме да документираме много добре какво се случва на работниците тук. И да можем да използваме думата модерно робство, за да опишем работата в месната индустрия. Трябва да си представите ежедневието на човек, който работи стъпил в кръв до глезените, вижда ужасни гледки всеки ден и трябва да реже животни. Това е невероятно трудна и физически изключително тежка работа”, коментира журналистката.\n“Не е тайна, че германски работник никога не би се захванал с тази работа, не и за тази заплата. И затова се набират хора от България и Румъния да вършат това, което германците не искат. Всичко това наистина е много тъжно, особено за хора, които са образовани и нямат никакви перспективи, въпреки обучението си. Но e тъжно и за хората, които живеят в недоимък и тяхната бедност се експлоатират от една немска компания, която иска да се забогатее”, коментира журналистката.\nОще по тематаfeaturedfeatured_BGfeatured_cafeatured_CHIБългаригерманияработаРазследване